hotchpotch/miracl-hf-unified huggingface dataset:
William Herschel
Friedrich Wilhelm Herschel (kwa Kiingereza: Frederick William, 15 Novemba 1738 – 25 Agosti 1822) alikuwa mtungaji wa muziki na mwanaastronomia kutoka nchini Ujerumani aliyeishi na kufanikiwa Uingereza.
Alipata umaarufu hasa kama mgunduzi wa sayari ya Uranus. Kasoko moja kwenye Mwezi ilipewa jina la Kasoko ya Herschel kwa heshima ya michango yake, pamoja na kasoko kwenye Mirihi na kwenye mwezi Mimas wa Zohali.
Herschel alizaliwa katika familia ya Walutheri katika utemi wa Hannover kwenye kaskazini ya Ujerumani. Familia ilikuwa ya asili ya Kiyahudi kutoka Moravia. Babake alikuwa mwanamuziki katika bendi la jeshi la mtemi. Wakati ule watemi wa Hannover walikuwa pia wafalme wa Uingereza. Wilhelm alimfuata baba kama mpiga filimbi wa oboe na fidla katika bendi ya kijeshi. Kwa njia hii kijana Wilhelm alifika Uingereza kwa umri wa miaka 19 alipobaki na kuendelea kuishi.
Herschel aliendelea na kazi ya muziki akaendelea kuwa kiongozi wa bendi hadi kushika nafasi ya mkurugenzi wa muziki katika mji wa Bath alipoishi pamoja na dadake Caroline. Alikuwa pia mpiga kinanda za filimbi kanisani. Alitunga muziki ya kiroho na ya burudani.
Tangu miaka ya 1770 alianza kushughulikia mambo ya hisabati alikovutwa kutokana na kazi ya kutunga muziki na kutafakari nadharia ya muziki. Kupitia rafiki mmoja alivutwa na astronomia. Alianza kutengeneza na kuuza vifaa vya darubini alizoweza kuboresha.
Mwaka 1780 aliweza kugundua sayari ya Uranus. Hii ilikuwa sayari ya kwanza iliyogunduliwa tangu nyakati za kale na hadi wakati ule haikujulikana. Ugunduzi huu ulimsababisha kupokelewa kwake katika Shirika la Kifalme la Sayansi pamoja na mshahara uliomwezesha kutumia wakati wake kwa sayansi. Katika miaka iliyofuata alichaguliwa kama mwanachama katika shirika mbalimbali za kisayansi za Ujerumani na Marekani. Mnamo 1820 alikuwa mwenyekiti wa kwanza wa Shirika la Kifalme la Astronomia la Uingereza. Alipokufa mwaka 1822 marafiki waliweka kwenze jiwe la kaburi yake maneno ya Kilatini "Caelorum perrupit claustra" (Alivuka mipaka ya anga)
Herschel alitumia vifaa vyake aliyoboresha mwenyewe kwa kuchungulia upya nyota zote. Baada ya kugundua Uranus aligundua pia miezi yake miwili pamoja na pete za sayari hii. Aliendelea kutambua miezi miwili ya Zohali.
Alikuwa mtafiti wa kwanza aliyechungulia spektra ya nuru ya nyota. Alikuwa pia wa kwanza wa kutambua mnururisho wa infraredi katika nuru ya Jua.
Aliangalia pia nyota pacha akitoa ufafanuzi wa kwanza kwa kuwepo kwao.
Jibini nchini Kenya
Jibini nchini Kenya imezalishwa angalau tangu mwanzoni mwa karne ya 20, lakini awali ilinunuliwa hasa na jamii ya Wazungu na kwa kiasi fulani na Wahindi. Baadaye, tasnia ya utalii ilianza kununua jibini kuwahudumia wageni wao wa ng'ambo.
Wakenya asilia walifuata polepole, lakini mahitaji kutoka sekta hii ya soko yalianza kuongezeka katika miaka ya 1980, wakati tabaka la kati lilikuza hamu ya jibini na ya vifundiro kutoka kwa maziwa, kama vile yoghurt k.m.
Mwanzoni mwa karne ya 21 jibini imekuwa kawaida na kupatikana kwa urahisi. Juu ya hayo aina nyingi zaidi kuliko za kwanza za Cheddar na Gouda ziliuzwa.
Ukuaji huo wa soko la jibini nchini Kenya ulihimiza uanzishaji wa viwanda kadhaa vya kutengeneza jibini licha ya vile vilivyokuwapo tayari.
Siku hizi jibini ni bidhaa ya kawaida katika maduka makubwa na hata yale madogo. Cheddar na Gouda inaendelea kuwa aina maarufu sana lakini nyingine ni Feta, Mozzarella, Jibini Buluu, Brie, Camembert n.k.
Kasi (nyota)
Nyota ya Kasi ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. . Walipokea jina hili kutoka kwa Waarabu wanaosema الكأس "al-ka’s" inayomaanisha „bilauri, glasi" kwa kurejea umbo la kundinyota hii ndogo na dhaifu. Ptolemaio aliita "kwenye mguu wa bilauri" .
Kwa matumizi ya kimataifa Umoja wa Kimataifa wa Astronomia ulikubali jina la Kiarabu na kuorodhesha nyota hii kwa tahajia ya "Alkes" .
Alfa Crateris ni jina la Bayer ikiwa ni nyota angavu ya pili katika Batiya ingawa Alfa ni herufi ya kwanza katika Alfabeti ya Kigiriki.
Kasi iko kwa umbali wa miaka ya nuru takriban 160 kutoka Jua letu. Mwangaza unaoonekana ni mag 4.2.
Kasi ni nyota jitu jekundu inayoyeyunganisha heli kuwa kaboni na oksijeni katika kiini chake. Spektra yake inaonyesha mistari ya metali mbalimbali ambayo ni dokezo ya kwamba nyota hii ilianza maisha yake katika sehemu za ndani za Njia Nyeupe yaani galaksi yetu.
Shahini
Nyota ya Shahini ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. . Walipokea jina hili kutoka kwa Waarabu wanaosema الشاهين "ash-shahin" inayomaanisha ndege wa kipanga. Jina hili walipokea kutoka kwa Waajemi ilhali Almagesti haina jina hapa ikitaja tu mahali pake “shingoni”. .
Kwa matumizi ya kimataifa Umoja wa Kimataifa wa Astronomia ulikubali jina la Kiarabu na kuorodhesha nyota hii kwa tahajia ya "Alshain" .
Beta Aquilae ni jina la Bayer ikiwa ni nyota angavu ya saba katika Ukabu ingawa Beta ni herufi ya pili katika Alfabeti ya Kigiriki. Hii ni mfano jinsi gani Bayer hakufuata mwangaza kikamilifu wakati wa kugawa majina ndani ya kundinyota.
Shahini ni nyota iliyo karibu ikiwa kwa umbali wa miaka ya nuru takriban 45 kutoka Jua letu. Mwangaza unaoonekana ni mag 4.2. Kwa darubini inaonekana ni nyota pacha inayozungukwa na nyota kibete chekundu αAql B.
Nyota kuu inafanana kiasi na Jua letu lakini masi yake ni kubwa kwa kiwango cha robo moja. Haionyeshi dalili za kuwa na sayari. Mng'aro wake ni mara sita wa Jua na hii inachukuliwa kama dalili ya kwamba imeshamaliza kumemenyusha heliamu katika kiini chake ikielekea kulipuka na kuwa jitu jekundu.
Msindikizaji wake ni ndogo ina theluthi moja ya masi ya Jua pekee na mwangaza unaonekana wa mag 11.4.
Sabiki ya Hawaa
Nyota ya Sabiki ya Hawaa inayomaanisha ““mwenye kutangulia Hawaa (Ophiuchus)” ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. . Walipokea jina hili kutoka kwa Waarabu wanaoijua kama سابق "sabiq" kwa maana ya mtangulizi. .
Kwa matumizi ya kimataifa Umoja wa Kimataifa wa Astronomia ulikubali jina la Kiarabu na kuorodhesha nyota hii kwa tahajia ya "Sabik" .
Eta Ophiuchi ni jina la Bayer ikiwa ni nyota angavu ya pili katika Hawaa ingawa Eta ni herufi ya saba katika Alfabeti ya Kigiriki. Hii ni mfano jinsi gani Bayer hakufuata mwangaza kikamilifu wakati wa kugawa majina ndani ya kundinyota.
Sabiki ya Hawaa ni nyota iliyo karibu kiasi ikiwa kwa umbali wa miaka ya nuru takriban 88 kutoka Jua letu. Mwangaza unaoonekana ni mag 2.4. Kwa darubini nzuri inaonekana ni nyota pacha inayofanywa na sehemu mbili η OphA na η OphB zinazofanana zikizunguka kitovu cha pamoja cha graviti. Kati yao kuna umbali wa vizio astronomia 33.5.
Jinsi zinavyozungukana imeleta hadi sasa matatizo kuhakikisha tabia zao.
Rukuba ya Rami
Nyota ya Rukuba ya Rami inayomaanisha “goti la mpiga mishale” ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. . Walipokea jina hili kutoka kwa Waarabu wanaoijua kama ركبة الرامي "rukba ar-rami" wakitafsiri maelezo katika Almagesti “kwenye goti la mguu wa kushoto”. .
Kwa matumizi ya kimataifa Umoja wa Kimataifa wa Astronomia ulikubali jina la Kiarabu na kuorodhesha nyota hii kwa tahajia ya "Rukbat" .
Alfa Sagittarii ni jina la Bayer ikiwa ni nyota angavu ya 16 katika Kausi ingawa Alfa ni herufi ya kwanza katika Alfabeti ya Kigiriki. Hii ni mfano jinsi gani Bayer hakufuata mwangaza kikamilifu wakati wa kugawa majina ndani ya kundinyota.
Rukuba ya Rami ni nyota yenye rangi ya buluu maana ina jotoridi kubwa. Nyuzi za Kelvini 12300 zinaendana pamoja na mng’aro wake ulio zaidi ya mara 100 wa ule wa Jua letu ingawa masi yake ni mara tatu ya Jua tu.
Utafiti wa spektra yake unaonyesha ya kwamba nyota hii inazungukwa na wingu la vumbi na mara nyingi mawingu ya aina hii ni asili ya sayari ingawa hadi sasa hakuna sayari iliyotambuliwa. Spektra inaonyesha vilevile dalili za kuwa na nyota msindikizaji lakini pia hii haikuthibitishwa bado.
Gambamiti
Gambamiti ni spishi za nyoka wa jenasi "Hemirhagerrhis" katika familia Lamprophiidae. Mchana hupanda miti na vichaka ambapo huwinda mijusi na kula mayai yao. Juu ya gome la mti hawaonekani vizuri kwa ajili ya muungano wa rangi, madoa na milia (kamafleji, asili ya jina lao).
Chonge zao ni meno ya nyuma kabisa na mdomo ni mdogo. Kwa hivyo gambamiti sio hatari kwa watu. Waama wakikaribishwa hawasogei na wanategemea majificho yao.
Sharatani
Nyota ya Sharatani ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. . Walipokea jina hili kutoka kwa Waarabu wanaoijua kama الشرطان "ash-sharatan" kwa maana ya “alama mbili”; jina hili lilitaja nyota za Beta na Gamma Arietis maana miaka 2000 iliyopita hizi mbili zilionyesha kuja kwa sikusare ya machipuo na hivyo chanzo cha mwaka mpya. .
Kwa matumizi ya kimataifa Umoja wa Kimataifa wa Astronomia ulikubali jina la Kiarabu na kuorodhesha nyota hii kwa tahajia ya "Sheratan" .
Beta Arietis ni jina la Bayer ikiwa ni nyota angavu ya pili katika Hamali na Beta ni herufi ya pili katika Alfabeti ya Kigiriki.
Sharatani ni nyota iliyopo katika kundi la spectra A inayoyeyunganisha hidrojeni kuwa heliamu. Iko kwa umbali wa miaka ya nuru 60 hivi kutoka kwetu. Ikiwa na jotoridi ya nyuzi za Kelvin 9000 usoni wake ni ni moto kushinda Juan a pia mng’aro wake unazidi ule wa Jua mara 23. Utafiti wa spektra unaonyesha ya kwamba kuna nyota msindikizaji ambao hauonekani kwa darubini ua kuangalia nuru ya kawaida lakini imewezekana kuipima na kuthibitisha hapa kuna nyota pacha yenye sehemu mbili za A na B.
Mapinga
Mapinga ni jina la kata katika wilaya ya Bagamoyo katika mkoa wa Pwani nchini Tanzania yenye postikodi namba 61323
Nia Njema
Nia Njema ni jina la kata ya Wilaya ya Bagamoyo katika Mkoa wa Pwani, Tanzania yenye postikodi namba 61324 .
Mwarusembe
Mwarusembe ni jina la kata katika wilaya ya Mkuranga katika mkoa wa Pwani nchini Tanzania yenye postikodi namba 61507
Tuwanyika
Tuwanyika, domotai au nondo ni spishi za nyoka wa jenasi "Rhamphiophis" katika familia Lamprophiidae. Nyoka hawa ni warefu kiasi: kwa kipeo m 1.5-2.5 kulingana na spishi. Rangi yao ni kijivu, kahawia, pinki, machungwa au nyeupe. Kichwa ni kifupi, pua ndefu na macho makubwa.
Tuwanyika huingia mashimo ndani ya ardhi mara nyingi ili kupumzika au kutafuta mawindo yao: wagugunaji, mijusi, vyura na hata nyoka wengine. Wanaweza kuwinda katika vichaka pia.
Chonge zao ni meno ya nyuma kabisa lakini wanaweza kuingiza sumu waking'ata mtu. Hata hivyo sumu yao haina hatari sana kwa watu; inaweza kusababisha maumivu ya kichwa. Wakikaribishwa hutoroka au wasipoweza wanapanua shingo kwa ukaya na kuinua sehemu mbele ya mwili kama fira.
Sabrina Kizito
Sabrina Kizito ni jina la uhusika kutoka katika tamthilia ya Siri ya Mtungi kutoka nchini Tanzania. Uhusika umechezwa na Patricia Nyamaka. Sabrina ni msichana mpole sana, mwenye kutaka kujua mengi ya dunia iliyomzunguka. Mdadisi, na mwingi wa taarifa kuhusu familia yake. Ana mengi aliyosikia, mbali pia kujionea, hasa vituko vya mama yake mkubwa Bi. Farida. Sabrina ni msichana mwenye kipaji cha uimbaji wa taarab ambacho amerithi kutoka kwa mama yake mzazi, Vingawaje. Alianza kuonesha ujuzi na uwezo wake wa kuimba taarab kwenye sehemu ya pili ya msimu wa kwanza. Pamoja na vikwazo vingi kutoka kwa baba yake mzazi, Mzee Kizito, hatimaye akamruhusu kuwa mmoja kati ya wanakundi la taarab.
Nyota ya Wolf-Rayet
Nyota ya Wolf-Rayet ni jina la kutaja nyota ambazo ni kubwa na za joto sana. Zimeshapita sehemu kubwa ya maendeleo yake na kupotewa na tabaka za nje za hidrojeni ilhali zinayeyunganisha heliamu au elementi nzito zaidi katika viini vyake ambavyo ni sehemu za pekee zilizobaki.
Zinapoteza masi yake haraka kutokana na mng’aro "()" mkali unaotoka kwenye nyota kwa umbo la upepo wa nyota. Ilhali Jua letu linapungua masi za jua 10 kila mwaka, nyota za Wolf-Rayet zinapungua M 10 kila mwaka kwa njia ya mng’aro, maana nguvu ya mnururisho ndani ya nyota inasukuma gesi ya matabaka ya nje ya nyota itoke kuelekea anga ya nje.
Masi zilizopimwa ziko kati ya M 10 hadi 265. Jotoridi kwenye uso ni kati ya nyuzi za Kelvin 30,000 na 200,000 na hivyo zinazidi karibu nyota zote nyingine.
Mng'aro wake inafikia mara kumi elfu hadi mara milioni mng'aro wa Jua, ingawa si kwa lazima pamoja na mwangaza mkubwa, kwa sababu sehemu kubwa ya mnururisho inaweza kutoka kwenye masafa nje ya nuru inayoonekana, kwa mfano kwenye upeo wa urujuanimno au eksirei.
Mara nyingi nyota za Wolf-Rayet si rahisi kuziangalia kwa sababu kiasi kikubwa cha masi inayotoka kwa njia ya upepo wa nyota inafunika nyota yenyewe.
Nyota hizi zilipokea jina kutoka kwa wanaastronomia wawili Wafaransa Charles Wolf na Georges Rayet waliogundua mwaka 1867 nyota tatu kwenye kundinyota ya Dajaja (Cygnus) zilizoonyesha spektra za pekee.
Suheli ya Tanga
Nyota ya Suheli katika kundinyota la Tanga ilijulikana na mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. . Walipokea jina hili kutoka Waarabu wanaoijua kama سهيل المحلف "suhail al-muhalaf" kwa maana ya “Suhail ya kiapo”; Suhail inayotokana na neno سَهُلَ "sahula" “tambarare, isiyo na matata” ikitumiwa na Waarabu kwa nyota mbalimbali na pia kama jina la mwanamume. Suheli inayojulikana zaidi ni Suheli (Alfa Carina) katika kundinyota la Mkuku.
Umoja wa Kimataifa wa Astronomia haikuamua bado jina kwa matumizi ya kimataifa; wakati mwingine Gamma Velorum inatajwa kwa tahajia ya “Suhail al Muhlif”, wakati mwingine kwa jina la kisasa “Regor” lililotungwa kwa heshima ya Roger Chaffee, mwanaanga wa NASA aliyekufa katika moto wakati wa kufanya majaribio ya chombo cha angani Apollo 1 kwenye mwaka .
Gamma Velorum ni jina la Bayer. Nyota za Tanga (Vela) zilikuwa sehemu ya kundinyota la kale la Argo na Gamma ilikuwa na mwangaza kwenye nafasi ya tatu. Hapo Nicolas Louis de Lacaille alitoa herufi za Kigiriki kwa nyota za Argo lakini baadaye aligawa Argo katika makundinyota matatu za Shetri "(Puppis)", Mkuku "(Carina)" na Tanga "(Vela)". Baada ya ugawaji huo hakutoa herufi za Kigiriki upya hivyo hakuna Alfa wala Beta katika Tanga.
Suheli katika Tanga ni mfumo wa nyota angalau nne, labda zaidi. Ilitazamwa tangu muda mrefu kuwa nyota pacha ya nyota mbili za A na B.
Kwa kutumia darubini kubwa zaidi na utafiti wa spektra ilionekana ya kwamba kila moja kati ya hizo mbili ni nyota pacha tena.
Gamma Velorum A ina sehemu mbili: moja ni nyota jitu kuu buluu na nyingine ni nyota ya Wolf-Rayet ambayo inatarajiwa kuendelea kuwa nova itakayofikia mwisho wake katika mlipuko mkubwa. Nyota hizo mbili ziko kwa umbali wa kizio astronomia kimoja zikizungukana katika muda wa siku 78.5.
Suheli katika Tanga ni nyota ya Wolf-Rayet iliyo karibu na Jua letu.
Shira
Shira ni kimiminika kizito ambacho kimsingi ni mmumunyo wa maji na sukari. Inapatikana kwa kuchemsha maji na sukari au maji ya matunda (yenye sukari ndani yake) na hivyo kupunguza kiwango cha maji ambayo yanavukizwa ilhali sukari inabaki. Inafanana na asali.
Kiwango kikubwa cha sukari kinawezesha kutunzwa kwa shira hata bila friji kama chombo chake kimefungwa vizuri.
Shira hutumiwa kwa kutengeneza vinywaji, katika upishi wa vyakula, kuoka kwa keki na mikate halafu pia kama dawa.
If I Ruled the World (Imagine That)
"If I Ruled the World (Imagine That)" ni wimbo mkali wa mwaka wa 1996 kutoka kwa msanii wa muziki wa hip hop kutoka nchini Marekani - Nas akimshirikisha Lauryn Hill wa The Fugees. Wimbo unatokana na ngoma kama hii ya mwaka wa 1985 ya rapa aliyekwenda kwa jina la Kurtis Blow na kuchukua sampuli ya biti ya wimbo wa "Friends" wa Whodini. Huu ndio wimbo wa kwanza wa Nas wa R&B kuingia katika Ishirini 20, na ulipata kuteuliwa mwaka 1997 kwenye Grammy Award for Best Rap Solo Performance. Mashairi ya Nas yanajadili mambo mbalimbali iwapo ataiongoza dunia na kila kitu kichomo ndani yake. Wimbo huu huhesabiwa kama moja kati ya nyimbo kali za rap na machapisho mengi sana. Ikiwa ni pamoja na kuingizwa nafasi ya 88 kwenye orodha ya Nyimbo Bora za Miaka ya 1990.
Mwezi mwandamo
Mwezi mwandamo ni awamu la Mwezi ambako hauonekani kwa macho. Awamu hili linatokea kila baada ya siku 29 1/2.
Katika awamu hili Mwezi uko kati ya Dunia na Jua. Hivyo ni nusu ya Mwezi isiyoonekana kutoka Duniani inayopokea nuru ya Jua lakini upande ambao tunatazama uko kivulini.
Hali halisi upande unaotazama Dunia hauko gizani kabisa kwa sababu unapokea kiasi cha nuru inayoakisiwa kutoka uso wa Dunia.
Kundi la galaksi
Kundi la galaksi (ing. ) ni idadi ya galaksi zinazoshikamana katika anga ya ulimwengu. Maana zinaathiriana kwa njia ya graviti yao. Katika mpangilio huu ni hadi galaksi 50 zinazotazamiwa kuwa kundi.
Kama idadi ya galaksi zinazoshikamana ni kubwa zaidi jumla hii ni fundo la galaksi.
Galaksi za kundi moja zinaenea katika nafasi yenye kipenyo cha takriban miaka ya nuru milioni 10 hivi; masi ya galaksi zote kwa pamoja ndani ya kundi ni hadi masi za Jua 10.
Galaksi yetu ya Njia Nyeupe ni sehemu ya kundi janibu la galaksi pamoja na galaksi 40 hivi nyingine. Pamoja na Njia Nyeupe kuna galaksi ya Andromeda (inaitwa pia M31) katika kundinyota Mara, ya M33 katika Pembetatu na galaksi ndogo kama Mawingu ya Magellan.
Mawingu ya Magellan
Mawingu ya Magellan (ing. "Magellanic Clouds") ni galaksi mbili ndogo zinazoonekana kwa macho matupu kama doa angavu angani kwa watazamaji kwenye nusutufe ya kusini ya Dunia. Hazionekani kwenye nusutufe ya kaskazini.
Mawingu ya Magellan ni sehemu ya kundi janibu la galaksi yakizunguka Njia Nyeupe. Hayana umbo maalum. Yanaitwa
Mawingu haya yalijulikana tangu kale kati ya mataifa ya nusutufe ya kusini na kupokea majina. Ushuhuda wa kwanza wa kimaandishi upo katika kitabu cha mwanaastronomia Al Sufi katika kitabu chake juu ya nyota mnamo mwaka 964 BK. Mzungu wa kwanza aliyeyaeleza alikuwa Ferdinand Magellan alipozunguka Dunia kwenye mwaka 1519.
Katika darubini, mawingu yanaonekana kama galaksi yenye nyota, nebula na fungunyota ndani yake.
Kundinyota 88 za UKIA
Kundinyota 88 za UKIA ni jinsi gani Umoja wa Kimataifa ya Astronomia (UKIA) uliamua kupanga tufe la anga kwa kusudi la kutaja mahali pa nyota jinsi inayoonekana kwenye anga. Kuna mpangilio tofauti wa nyota kwa makundi katika tamaduni mbalimbali duniani.
Hapo chini inafuata orodha ya kundinyota 88 zilizoamuliwa na Umoja wa Kimataifa ya Astronomia (UKIA) kwa upimaji wa anga lote. Kwa historia ya upangaji huu angalia makala ya Kundinyota.
UKIA ulichagua majina kutoka lugha ya Kilatini ambayo yanarejelea mara nyingi hadithi za mitholojia ya Ugiriki wa Kale.
Chanzo cha majina ya Kiswahili mara nyingi ni kawaida ya mabaharia Waswahili waliotafuta njia zao wakati wa usiku kwenye Bahari ya Hindi kwa msaada wa nyota. Idadi kubwa ya majina haya yalipokelewa kutoka kwa Kiarabu ilhali Waarabu wenyewe walitumia kundinyota 48 walizowahi kupokea kutoka kwa Wagiriki wa Kale jinsi zilivyotajwa katika kitabu cha Almagesti cha Ptolemaio.
Majina ya Kiswahili kwa kundinyota 49 (pamoja na majina ya nyota 45) yalikusanywa na mwanaisimu Mholanzi Jan Knappert na kuhifadhiwa hata kama sehemu kubwa ya elimu hii imeshapotea kwa wenyeji kutokana na mabadiliko ya teknolojia maana leo hii mabaharia hawatumii tena nyota. Majina mengine yalitafsiriwa kutoka Kilatini cha kimataifa kwa Kiswahili.
Kundinyota 12 ni sehemu ya Zodiaki inayotumiwa pia na wanajimu kwa kutabiri tabia za mtu na heri zake. Kwa tisa za kundinyota hizi wanajimu walianza kutumia majina mbadala kwa kutafsiri kutoka kawaida ya Kiingereza au kwa kutaja nembo za kundinyota hizi. Jedwali inaonyesha majina mbdala za wanajimu kwa mabano yenye alama ya *.
"(Unaweza kupanga kila nguzo ya jedwali kufuatana na a-b-c)"
Wikipedia talk:Jamii
How to download apps
Nyoka-mchanga
Nyoka-mchanga ni spishi za nyoka wa jenasi "Psammophis" katika familia Lamprophiidae. Nyoka-mchanga mdogo huitwa kidurango pia.
Nyoka hawa ni wafupi hadi warefu kiasi. Spishi nyingi ni sm 50-100 lakini nyoka-mchanga maridadi ni sm 45 kwa kipeo na nyoka-mchanga madoadoa anaweza kufika m 1.9. Kimsingi rangi yao ni kahawia lakini kwa kawaida wana milia myeusi, kijivu, njano na/au myekundu.
Nyoka-mchanga hula mijusi ambao wanawakamata ardhini au katika vichaka.
Chonge zao ni meno ya nyuma kabisa na ni ndefu kuliko zile za nyoka wengine wenye chonge za nyuma. Spishi kubwa zinaweza kuingiza kiasi cha sumu kinachotosha kwa kumletea mtu shida: kufura, kuvuja damu, unyeo mbaya na kichefuchefu.
Biografia
Biografia (kutoka Kiing. Biography) ni neno la kutaja hadithi ya kweli ya maisha ya mtu. Asili ya neno ni Kigiriki, hasa lilitaja "bios" (= maisha) na "graphein" (= andika). Biografia kwa Kiswahili kilichozoeleka ni "Wasifu", japo kumekuwa na tabia ya kukopa maneno. Wasifu ukiandikwa na muhusika unaitwa "tawasifu" ambapo kwa Kiingereza wanaita autobiography.
Biografia ni sehemu ya fasihi. Kupitia maandishi mbalimbali, biografia inaweza pia kutengenezewa filamu na kadhalika.
Kings Music Records
Kings Music ni lebo iliyoanzishwa na mwimbaji Ali Kiba mwanzoni mwa Desemba 2017. Studio hiyo yenye makao yake nchini Tanzania, kabla ya kufunguliwa studio hiyo ya "Kings Music" ilifanyiwa tangazo maalum na mwanzilishi na wasanii watakaokuwa kwenye lebo hiyo.
Orodha ya wasanii ambao wamejisajili katika Kings Music Records ni pamoja na:
Kamanhalanga
Kamanhalanga ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45430 .
Nzega Mjini Mashariki
Nzega Mjini Mashariki ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45438 .
Uchama (Nzega)
Uchama (Nzega) ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45439 .
Kitangili (Nzega)
Kitangili (Nzega) ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45440 .
Mwanzoli
Mwanzoli ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45441 .
Mwasala
Mwasala ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45442 .
Mwantundu
Mwantundu ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45443 .
Mbagwa
Mbagwa ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45444 .
Ugembe
Ugembe ni jina la kata ya Wilaya ya Nzega katika Mkoa wa Tabora, Tanzania yenye postikodi namba 45445 .
Isisya
Isisya ni jina la kata ya Wilaya ya Urambo katika Mkoa wa Tabora, Tanzania yenye postikodi namba 45506 .
Mchikichini (Urambo)
Mchikichini ni jina la kata ya Wilaya ya Urambo katika Mkoa wa Tabora, Tanzania yenye postikodi namba 45513 .
Kiyungi
Kiyungi ni jina la kata ya Wilaya ya Urambo katika Mkoa wa Tabora, Tanzania yenye postikodi namba 45514 .
Chomachankola
Chomachankola ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45624 .
Mwashikumbili
Mwashikumbili ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45625 .
Lugubu
Lugubu ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45627 .
Mtunguru (Igunga)
Mtunguru ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45628 .
Mwamakoma
Mwamakoma ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45629 .
Ugaka
Ugaka ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45630 .
Mwamala (Igunga)
Mwamala ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45631 .
Kitangili (Igunga)
Kitangili ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45632 .
Iborogelo
Iborogelo ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45633 .
Uswaya
Uswaya ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45634 .
Tambalale
Tambalale ni jina la kata ya Wilaya ya Igunga katika Mkoa wa Tabora, Tanzania yenye postikodi namba 45635 .
Ufukutwa
Ufukutwa ni jina la kata ya Wilaya ya Kaliua katika Mkoa wa Tabora, Tanzania yenye postikodi namba 45719 .
Usenye
Usenye ni jina la kata ya Wilaya ya Kaliua katika Mkoa wa Tabora, Tanzania yenye postikodi namba 45720 .
Usimba
Usimba ni jina la kata ya Wilaya ya Kaliua katika Mkoa wa Tabora, Tanzania yenye postikodi namba 45721 .
Nhwande
Nhwande ni jina la kata ya Wilaya ya Kaliua katika Mkoa wa Tabora, Tanzania yenye postikodi namba 45722 .
Makingi
Makingi ni jina la kata ya Wilaya ya Kaliua katika Mkoa wa Tabora, Tanzania yenye postikodi namba 45723 .
Kona nne
Kona nne ni jina la kata ya Wilaya ya Kaliua katika Mkoa wa Tabora, Tanzania yenye postikodi namba 45724 .
Ilege
Ilege ni jina la kata ya Wilaya ya Kaliua katika Mkoa wa Tabora, Tanzania yenye postikodi namba 45725 .
Mkindo
Mkindo ni jina la kata ya Wilaya ya Kaliua katika Mkoa wa Tabora, Tanzania yenye postikodi namba 45728 .
Jinaha la Ghurabu
Jinaha la Ghurabu (ing. na lat. Gienah, pia γ Gamma Corvi, kifupi Gamma Cor, γ Cor) ni nyota angavu zadi katika kundinyota ya Ghurabu (""). Iko karibu kiasi na nyota angavu ya Sumbula "(Spica)" katika Nadhifa (Virgo).
Jinaha la Ghurabu ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. . Walipokea jina hili kutoka kwa Waarabu wanaosema اليمن الغراب الجناح "janaha-l-ghurab-al-yaman" ambayo inamaanisha “ubawa wa kunguru wa kulia”. Hapa Waarabu wanatumia jina la utamaduni wao ingawa walitafsiri pia jina la Kigiriki Κύων "Ki-on" yaani mbwa waliokuta kwa Ptolemaio katika kitabu chake cha Almagesti. Hivyo kulikuwa zamani pia kwa Kiarabu jina la "nyota" ya mbwa" kwa ajili ya Jinaha la Ghurabu. Asili ya jina la Kiarabu الشعرى "ash-shi'ra" inaweza kutoka kwa Kigiriki Σείριος sei-ri-os inayomaanisha "ya kuchoma, moto sana". Wagiriki walitumia jina hili pamoja na "Nyota ya Mbwa" kwa sababu wakati ule nyota hii ilianza kuonekana vema kwenye anga la asubuhi katika siku za joto kuu. Hapo kulitokea pia jina la "siku za mbwa" (ing. ) kwa ajili ya kipindi cha siku za joto katika lugha mbalimbali.
Katika matumizi ya kimataifa Umoja wa Kimataifa wa Astronomia ulichagua "Gienah".
Gamma Corvi ni jina la Bayer. Ingawa hii ni n yota angavu zaidi Gamma ni herufi ya tatu katika Alfabeti ya Kigiriki na mfano kwamba Bayer hakutoa herufi zake kikamilifu kufuatana na mwangaza halisi.
Jinaha la Ghurabu - Gienah ina mwangaza unaoonekana wa mag 2.58 na mwangaza halisi ni -0.79. Umbali wake na Dunia ni miaka ya nuru 154..
Jinaha la Ghurabu si nyota moja tu bali nyota pacha. Kuwepo kwa nyota ya pili isiyoonekana kwenye darubini kulithibitishwa kwa njia ya utafiti wa spektra yake.
Nyota kuu ni jitu buluu yenye jotoridi kubwa, takriban nyuzi 12,000 usoni wake.
Nyanda za Juu za Kusini
Nyanda za Juu Kusini ziko upande wa kusini wa Tanzania zijumuisha mikoa ya Iringa, Njombe na Mbeya.
Charles Taze Russell
Charles Taze Russell (16 Februari 1852 – 31 Oktoba 1916), ni mwanzilishi wa "Wanafunzi wa Biblia", ambao leo ni Mashahidi wa Yehova na makundi mengine ya Ukristo.
Wilaya ya Songwe
Wilaya ya Songwe ni jina la wilaya katika mkoa wa Songwenchini Tanzania yenye postikodi namba 54100
Ibindi (Katavi)
Ibindi ni kata iliyoanzishwa baada ya sensa ya mwaka 2012 na idadi ya wakazi haijatangazwa bado.
Baluchistan
Baluchistan, Balochistan au Baluchestan (بلوچستان) ni eneo linalokaliwa na Wabaluchi. Imegawiwa kati ya Pakistan, Iran na Afghanistan.
Hapa kuna vitengo vifuatavyo:
Idadi ya Wabaluchi inakadiriwa kuwa mnamo milioni 10. Wengine huishi nje ya Baluchistan hasa katika miji mikubwa ya nchi zao. Kuna pia Wabaluchi katika Afrika ya Mashariki na mababu zao walichukuliwa kama askari na Sultani wa Zanzibar wakati wa karne ya 19.
Mkokotoni Unguja
Mkokotoni Unguja ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania. Kwa mujibu wa sensa iliyofanyika mwaka wa 2002, kata ina wakazi wapatao 2388 waishio humo.
Bwereu
Bwereu ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania yenye Postikodi namba 73106.. Kwa mujibu wa sensa iliyofanyika mwaka wa 2012, kata ina wakazi wapatao 1,616 waishio humo.
Chutama
Chutama ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania yenye Postikodi namba 73101.. Kwa mujibu wa sensa iliyofanyika mwaka wa 2012, kata ina wakazi wapatao 1,638 waishio humo.
Kidombo
Kidombo ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania yenye Postikodi namba 73102.. Kwa mujibu wa sensa iliyofanyika mwaka wa 2012, kata ina wakazi wapatao 3,147 waishio humo.
Kigomani
Kigomani ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania yenye Postikodi namba 73108.. Kwa mujibu wa sensa iliyofanyika mwaka wa 2012, kata ina wakazi wapatao 1,938 waishio humo.
Kilimani (Unguja Kaskazini)
Kilimani ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania yenye Postikodi namba 73106.. Kwa mujibu wa sensa iliyofanyika mwaka wa 2012, kata ina wakazi wapatao 2,590 waishio humo.
Kilindi (Unguja Kaskazini)
Kilindi ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania yenye Postikodi namba 73107.. Kwa mujibu wa sensa iliyofanyika mwaka wa 2012, kata ina wakazi wapatao 1,106 waishio humo.
Kilindi (Matiri)
Kilindi ni kijiji cha kata ya Matiri kwenye Wilaya ya Mbinga katika Mkoa wa Ruvuma, Tanzania.
Vitongoji vyake ni: Kilindi juu, Mhiwila, Namakutu, Ngangila Chini, Ngangila Juu, Limboni A, Limboni B, Lami na Nkwela
Kisongoni
Kisongoni ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania yenye Postikodi namba 73110.. Kwa mujibu wa sensa iliyofanyika mwaka wa 2012, kata ina wakazi wapatao 1,593 waishio humo.
Uvivini
Uvivini ni kata ya Wilaya ya Unguja Kaskazini 'A' katika Mkoa wa Kaskazini Unguja, Tanzania yenye Postikodi namba 73112.. Kwa mujibu wa sensa iliyofanyika mwaka wa 2012, kata ina wakazi wapatao 4,136 waishio humo.
Themogenesisi
Themogenesisi (kutoka jina la Kiingereza ) ni hali ya kutoa joto kwa miili ya wanyama ambao huwa hawategemei hali ya hewa ili wapate joto (warm blooded animals).
Hali hii ya thermogenesis hufanyika hata kwa mimea kama Eastern skunk vegetable, Vodoo lily na mingine.
Kuna aina tatu za themogenesisi ambazo ni:
Njia moto ya kuleta themogenesisi ni kutetemeka ambako kawi ya ATP hubadilishwa na kuwa joto mwilini.
Kwa wanyama wasiotetemeka, themogenesisi yao hudhibitiwa na homoni ya thirodi
Vyakula kama vile kahawa na chai husababisha themogenesisi na kupasha mwili joto. Wanaotengeneza dawa za kupunguza uzito mwilini hutumia ujuzi huu ili unapopasha mwili joto, mafuta yayeyuke.
Chamayai
Chamayai ni spishi za nyoka wasio na sumu wa jenasi "Dasypeltis" katika familia Colubridae. Spishi zote zinapatikana katika Afrika.
Nyoka hawa sio warefu sana, kwa wastani sm 50-80 lakini kadhaa wanaweza kufika m 1.15. Rangi yao ni nyeusi, kijivu, kahawia au nyekundu na wana madoa au mabaka mara nyingi.
Chamayai hula mayai tu. Kwa hivyo wanatokea katika maeneo yenye miti mingi ambayo juu yao ndege wajenga matago yao. Wana vetebra kadhaa katika shingo zinazichomoza ndani ya koromeo. Baadha ya kumeza yai zima nyoka abinya koo lake na kutoboa yai kwa vetebra zile. Kisha akama uowevu wa yai na kutapika vipande vya ganda.
Ruler (albamu)
Ruler ni albamu ya kwanza ya mwimbaji Dabby K, iliyotolewa na D.L.M Records na Kusimamiwa na Lebo ya Dapstrem huko nchini Kenya mnamo tar. 18 Januari 2018.
Deusdedit wa Canterbury
Deusdedit (alifariki mwaka 664 hivi) kuanzia mwaka 655 alikuwa askofu mkuu wa Canterbury, wa kwanza mwenye asili ya Kigermanik.
Ingawa maisha yanajulikana kidogo tu, ni kwamba tangu kale anaheshimiwa kama mtakatifu.
Sikukuu yake huadhimishwa na Wakatoliki na Waanglikana tarehe 14 Julai.
Didier wa Cahors
Didier wa Cahors (kwa Kilatini Desiderius; 580 hivi – 15 Novemba 655) alikuwa askofu wa Cahors baada ya ndugu yake Rusticus wa Cahors.
Chini yake jimbo lilistawi katika miaka 630-655.
Tangu kale anaheshimiwa kama mtakatifu.
Sikukuu yake huadhimishwa tarehe 15 Novemba.
Kuanguka kwa Soko la Hisa la Marekani 1929
Kuanguka kwa Soko la Hisa la Marekani 1929 (ing. "Wall Street Crash of 1929") ndilo tukio la awali la Mdororo Mkuu wa uchumi wa Marekani na sehemu nyingine za dunia, kipindi kibaya sana kwa watu wengi kwa kuwa walipoteza kazi zao, wakawa maskini na kutokuwa na makazi.
Bei za hisa za makampuni mengi katika Soko la Hisa la Marekani zilianguka ghafla kuanzia tarehe 24 Oktoba hadi 29 Oktoba 1929. Mshtuko huo ulifuatwa na kufilisika kwa theluthi moja ya benki za Marekani.
Ile siku ambayo imesemwa kuwa mwanzo wa Mdororo Mkuu inaitwa "Black Tuesday". Ndiyo iliyomaliza utajiri wa Roaring Twenties.
Dimfna
Dimfna (pia: Dymphna, Dympna, Dimpna, Dymphnart, Damnat) ni msichana Mkristo wa Ireland aliyeuawa na baba yake mpagani, mfalme Damon wa Oriel, aliyemkata kichwa huko Geel, Ubelgiji katika karne ya 7 kwa sababu alikataa kuolewa naye.
Anaheshimiwa na Wakatoliki na Waorthodoksi kama mtakatifu, hasa tarehe 15 Mei.
Dominiko Loricatus
Dominiko Loricatus, O.S.B. Cam. (kwa Kiitalia: San Domenico Loricato; 995 - 1060), alikuwa mmonaki wa Italia mzaliwa wa kijiji cha Luceolis karibu Cantiano (leo katika mkoa wa Marche).
Baba yake, akitamani maendeleo, alitoa rushwa ili huyo mwanae mdogo apewe upadrisho. Dominiko alipopata habari aliamua kufanya toba kama mkaapweke.
Tangu kale anaheshimiwa na Kanisa Katoliki kama mtakatifu.
Sikukuu yake huadhimishwa tarehe 14 Oktoba.
Dorotheo wa Turo
Dorotheo wa Turo (Antiokia ya Siria (leo nchini Uturuki), 255 hivi - Varna, Bulgaria, 362) alikuwa askofu wa mji huo wa Lebanoni (Eusebius,VII.32).
Tangu kale anaheshimiwa na Wakatoliki na Waorthodoksi kama mtakatifu.
Sikukuu yake huadhimishwa tarehe 5 Juni.
Dhuluma ya kaisari Diocletian ilimlazimisha kukimbia alipokuwa padri maarufu kwa elimu yake, lakini akarudi.
Alishiriki mtaguso wa kwanza wa Nisea mwaka 325, lakini alifukuzwa na kaisari Julian Mwasi akakae Odyssopolis (Varna, leo nchini Bulgaria) kwenye Bahari Nyeusi. Huko alifia dini yake akiwa na umri wa miaka 107.
Anasemekana kuwa mwandishi wa "Matendo ya Wanafunzi Sabini" waliotumwa na Yesu kadiri ya Injili ya Luka 10:1.
Mchoro mdogo
Mchoro mdogo ni mchoro uliofanyika hasa katika vitabu vilivyoandikwa kwa mkono.
Kuanzia karne ya 16, hasa Uingereza na Ufaransa, matajiri walipenda kuchorwa namna hiyo hadi ilipobuniwa kamera katikati ya karne ya 19. Lengo lilikuwa kujitambulisha kwa watu wa mbali, kwa mfano kwa ajili ya ndoa, au kuwa na kumbukumbu ya mtu mpendwa wakati wa kuwa mbali naye.
Udogo wa mchoro ulifikia pengine mm 40 × 30.
Dunstan wa Canterbury
Dunstan wa Canterbury (909 – 19 Mei 988) alikuwa abati wa Glastonbury Abbey, halafu askofu wa Worcester, London, na hatimaye askofu mkuu wa Canterbury, mbali ya kuwa waziri chini ya wafalme kadhaa.
Kwa juhudi zake alirekebisha umonaki na Kanisa la Uingereza kwa jumla.
Osbern wa Canterbury, aliyeandika maisha yake katika karne ya 11, alisifu uwezo wake katika uandishi na uchoraji.
Tangu kale aliheshimiwa kama mtakatifu, jambo lililothibitishwa na sinodi ya Winchester ya mwaka 1029.
Wakatoliki, Waorthodoksi na Waanglikana wanaadhimisha sikukuu yake tarehe ya kifo chake.
Mashahidi wa Douai
Mashahidi wa Douai ni jina linalotumiwa na Kanisa Katoliki kujumlisha mapadri 160 hivi waliojiandaa huko Douai (Ufaransa) kwenda au kurudi Uingereza au Wales ili kufanya utume huko, bila kujali dhuluma kali ya serikali ya nchi hiyo dhidi ya Wakatoliki.
Kwa ajili hiyo waliuawa kati ya miaka 1577 na 1680 kama wasaliti.
Kati yao, zaidi ya 80 walitangazwa wenye heri na Papa Pius XI tarehe 15 Desemba 1929 pamoja na wafiadini wengine wa dhuluma hiyohiyo. Baadhi yao walitangazwa na Papa Paulo VI kuwa watakatifu tarehe 25 Oktoba 1970.
Sikukuu yao huadhimishwa tarehe 4 Mei au 25 Oktoba.
Justus wa Canterbury
Justus wa Canterbury (alifariki 10 Novemba 627/631) kuanzia mwaka 624 alikuwa askofu mkuu wa nne wa Canterbury (Uingereza).
Alikuwa ametumwa huko na Papa Gregori I mwaka 601 kama mmisionari kwa Waangli na Wasaksoni kwa ombi la Augustino wa Canterbury.
Miaka 604-624 alikuwa askofu wa kwanza wa Rochester.
Tangu kale anaheshimiwa kama mtakatifu.
Sikukuu yake huadhimishwa na Wakatoliki, Waorthodoksi na Waanglikana tarehe 10 Novemba.
Melitus wa Canterbury
Melitus wa Canterbury (kwa Kilatini: Mellitus; alifariki 24 Aprili 624) kuanzia mwaka 619 alikuwa askofu mkuu wa tatu wa Canterbury (Uingereza).
Alikuwa ametumwa huko na Papa Gregori I mwaka 601 kama mmisionari kwa Waangli na Wasaksoni kwa ombi la Augustino wa Canterbury. Papa huyo alimuandikia barua maarufu.
Miaka 604-619 alikuwa askofu wa kwanza wa London.
Tangu kale anaheshimiwa kama mtakatifu.
Sikukuu yake huadhimishwa na Wakatoliki, Waorthodoksi na Waanglikana tarehe 24 Aprili.
Laurenti wa Canterbury
Laurenti wa Canterbury (alifariki 2 Februari 619) kuanzia mwaka 604 alikuwa askofu mkuu wa pili wa Canterbury (Uingereza).
Alikuwa ametumwa huko na Papa Gregori I mwaka 595 kama mmisionari kwa Waangli na Wasaksoni pamoja na Augustino wa Canterbury.
Tangu kale anaheshimiwa kama mtakatifu.
Sikukuu yake huadhimishwa na Wakatoliki, Waorthodoksi na Waanglikana tarehe 3 Februari.
Editha
Editha wa Wilton (jina asili Eadgyth limerahisishwa pia kama Edith au Ediva; Kemsing, Kent, Uingereza, 961 hivi – Wilton Abbey, 15 Septemba 984) alikuwa binti wa mfalme Edgar akawa mmonaki katika abasia ya Wilton.
Tangu kale anaheshimiwa kama mtakatifu.
Sikukuu yake huadhimishwa na Wakatoliki na Waanglikana tarehe 16 Septemba.
Edburga wa Winchester
Edburga wa Winchester (jina asili: Eadburh; alifariki 15 Juni 960) alikuwa binti wa mfalme wa Uingereza Edward Mzee na wa mke wake wa tatu, Eadgifu wa Kent.
Maisha yake yaliandikwa kwanza na Osbert de Clare, aliyepata kuwa priori wa Westminster mwaka 1136.
Tangu kale anaheshimiwa kama mtakatifu.
Sikukuu yake huadhimishwa na Wakatoliki, Waorthodoksi na Waanglikana tarehe ya kifo chake.
Kitumbikwela (Lindi Mjini)
Kitumbikwela ni kata ya Lindi Mjini katika Mkoa wa Lindi, Tanzania. Wakati wa sensa iliyofanyika mwaka wa 2012 kata haikuanzshwa bado kwa hiyo hakuna idadi ya wakazi iliyotangaziwa. walioishi humo. Msimbo wa posta ni 65119. .
Mnazimmoja (Lindi Mjini)
Kata ya Mnazimmoja ipo ndani ya wilaya ya Lindi Mjini, Mkoa wa Lindi yenye postikodi namba 65120.
Edward Shahidi
Edward Shahidi (jina asili: "Eadweard"; 962 hivi - 18 Machi 978) alikuwa mfalme wa Uingereza tangu tarehe 8 Julai 975 hadi alipouawa huko Corfe Castle, Dorset.
Tangu kale anaheshimiwa kama mtakatifu.
Wakatoliki, Waorthodoksi na Waanglikana wanaadhimishwa sikukuu yake tarehe ya kifo chake.
Mbwemkuru (Machang'anja)
Mbwemkuru ni kata ya Wilaya ya Ruangwa katika Mkoa wa Lindi, Tanzania. Wakati wa sensa iliyofanyika mwaka wa 2012, kata hii haikuanzishwa bado hivyo hakuna idadi ya wakazi iliyotangaziwa bado. walioishi humo. Msimbo wa posta ni 65622.
Katika kata hii kuna vijiji vya Nangurugai, Machang'anja, Chikwale na Chiundu. Machang'anja hutumiwa pia kama jina mbadala kwa kata.
Egbert wa Ripon
Egbert wa Ripon (jina asili: Ecgberht; 639 - 729) alikuwa mmonaki, halafu askofu wa Lindisfarne.
Ecgberht alikuwa sharifu wa Kigermanik wa Northumbria.
Mwaka 664, akiwa kijana, alikwenda kusoma katika monasteri ya Ireland. Huko alimfahamu Chad wa Mercia.
Alipopatwa na tauni akiwa na umri wa miaka 25 aliweka nadhiri ya kufanya daima toba nje ya nchi yake. Kisha kupona alitimiza alichoahidi hadi alipokufa akiwa na miaka 90.
Pia aliandaa wamonaki wengi kwenda kuinjilisha Frisia (Uholanzi) ila mwenyewe alizuiwa.
Mwaka 684 alijaribu kumzuia mfalme Ecgfrith wa Northumbria asipeleke jeshi lake dhidi ya Ireland.
Mwaka 697 alishiriki sinodi ya Birr iliyopitisha Cáin Adomnáin.
Mwaka 716 alihimiza wafalme wa Northumbria na wa Wapiti, na pia monasteri ya Iona, wakubali tarehe ya Pasaka kadiri ya kalenda ya Kanisa la Roma naye alifariki Iona tarehe 24 Aprili 729, iliyokuwa siku ambapo Pasaka iliadhimishwa huko kwa mara ya kwanza kadiri ya kalenda hiyo.
Tangu kale anaheshimiwa kama mtakatifu.
Wakatoliki na Waorthodoksi wanaadhimisha sikukuu yake tarehe ya kifo chake, 24 Aprili.
Raha leo (Nachingwea)
Rahaleo ni kata ya Wilaya ya Nachingwea katika Mkoa wa Lindi, Tanzania. Wakati wa sensa iliyofanyika mwaka wa 2012, kata hii haikuanzishwa bado kwa hiyo hakuna idadi ya wakazi iliyotangaziwa. Msimbo wa Posta kwa Rahaleo ni 65333.
Eukeri wa Lyon
Eukeri wa Lyon (380 hivi - 449 hivi) alikuwa askofu mkuu wa mji huo wa Gaul (leo Ufaransa).
Tangu kale anaheshimiwa na Kanisa Katoliki kama mtakatifu.
Sikukuu yake huadhimishwa tarehe 16 Novemba.
Kisha kufiwa mke wake Gallia, alitawa pamoja na wanae Veranius and Salonius katika monasteri ya Lérins, iliyoanzishwa na Honoratus juu ya kisiwa karibu na Antibes.
Baadaye alihamia kisiwa cha Lerona (sasa Sainte-Marguerite), akisoma na kujitesa kwa lengo la kujiunga na Mababu wa jangwani.
Kumbe Yohane Kasiano alifika huko Marseille na kuandika sehemu ya pili ya "Collationes" (namba 11-17) kwa heshima ya Eukeri na Honoratus.
Wakati huohuo Eukeri aliandika "De laude Eremi" ("Sifa ya Jangwa") kwa askofu Hilari wa Arles.
Pia aliandika "Epistola paraenetica ad Valerianum cognatum, de contemptu mundi" kuhusu kudharau ulimwengu.
"Liber formularum spiritalis intelligentiae" inatetea uhalali wa kufafanua kiroho Biblia.
Kati ya maandishi yake kuna pia "Institutiones ad Salonium", barua na homilia kadhaa n.k.
Kutokana na sifa yake, alichaguliwa kuwa askofu wa Lyon mwaka 434 hivi; kwa msingi huo hakika alihudhuria Mtaguso wa Orange (441) akaendelea na cheo hicho hadi kifo chake.
Hapo mwanae Veranius alishika nafasi yake, na mwanae mwingine, Salonius, akawa askofu wa Geneva.
Gregori wa Tours
Gregori ya Tours (Clermont-Ferrand, Auvergne, 30 Novemba 538 hivi - Tours, 17 Novemba 594) alikuwa mwanahistoria na askofu wa Tours katika Ufaransa wa leo.
Tangu kale anaheshimiwa na Wakatoliki na Waorthodoksi kama mtakatifu.
Sikukuu yake huadhimishwa tarehe 17 Novemba.
Emma wa Lesum
Emma wa Lesum (au Hemma au Imma wa Stiepel au wa Ludger; 975-980 – 3 Desemba 1038) alikuwa mwanamke wa ukoo Immedinger, uliotawala kaskazini mwa Ujerumani. Aliolewa na kuzaa mtoto mmoja, halafu akafiwa mumewe.
Kutokana na matendo yake mema, tangu kale anaheshimiwa na Kanisa Katoliki na Waorthodoksi kama mtakatifu.
Sikukuu yake huadhimishwa tarehe ya kifo chake au tarehe 17 Aprili.
Eligius wa Noyon
Eligius wa Noyon (kwa Kifaransa: Éloi; Chaptelat, Aquitaine, 588 hivi – Noyon, 1 Desemba 660) alikuwa mshauri mkuu wa mfalme wa Ufaransa Dagobert I.
Miaka mitatu baada ya kifo cha mfalme huyo, alichaguliwa kuwa askofu wa Noyon-Tournai (642). Hapo kwa miaka ishirini alijitahidi kufanya wakazi Wapagani wa Flandria waongokee Ukristo.
Tangu kale anaheshimiwa na Wakatoliki na Waorthodoksi kama mtakatifu.
Sikukuu yake huadhimishwa tarehe 1 Desemba.
Elizabeti wa Urusi
Elizabeti wa Urusi (kwa Kirusi Елизавета Фёдоровна Романова, Elizabeth Feodorovna Romanova; 1 Novemba 1864 – 18 Julai 1918) alikuwa mwanamke wa ukoo tawala wa jimbo mojawapo la Ujerumani aliyeolewa na mtoto wa tano wa kaisari Alexander II wa Russia.
Baada ya mumewe kuuawa kwa bomu mwaka 1905, Elisabeti alimsamehe muuaji, Ivan Kalyayev, na kujitahidi asiadhibiwe.
Kisha kuhama ikulu, akawa mmonaki akaanzisha konventi ya Marfo-Mariinsky ili kusaidia pia maskini wa Moscow.
Mwaka 1918 alikamatwa na kuuawa na Wakomunisti.
Elizabeti alitagazwa na Waorthodoksi kuwa mtakatifu mwaka 1981 na mwaka 1992.
Sikukuu yake huadhimishwa tarehe 5 Julai.
Katani
Katani ni mimea wenye asili ya Mexico unatumika kutengeneza kamba, mikeka, mazulia na gesi. Jina hili ni jina la utani kwasababu zao hili lilitoka Mkoa wa Yucatan nchini Mexico. Katani iletwa na Dr. Richard Hindorf mwaka 1892 alisafirisha miche elfu moja akipitia Florida Marekani halafu Hamburg Ujerumani ila alipofika Hamburg aligundua amebakiwa na miche mia mbili tu, alifanya jitihada ya kuitunza miche iliyobaki isiharibike mpaka alipofika Tanga alikuwa amebakiwa na miche sitini na mbili tu, hiyvo aliisafirisha tena mpaka Pangani katika kijiji cha Kikogwe hapo alianzisha shamba la kwanza la mkonge.
Kitambaa
Kitambaa (pia kitambara) ni kipande cha tambaa au jora ambalo kimekatwa ili kushonea vazi la binadamu, kama vile shati, sketi au suruali, au kwa madhumuni mengine, kama vile kutandika meza, kochi au samani nyingine, kushonea pazia, kurembesha, kupenga, kuosha, kupangusa vitu zilizomwagikiwa kiowevu na pia vitu vikavu kama vile madirisha ya glasi n.k.
Siku hizi vitambaa vinatengenezwa kwa kawaida katika viwanda. Mara nyingi hutengenezwa kwa kuunganisha nyuzi pamoja, ziwe za asili au vitu vilivyotengenezwa na mwanadamu. Mifano ya nyuzi za asili ni pamba na hariri. Mifano ya nyuzi zilizotengenezwa na binadamu ni nailoni na akriliki.
Rangi ya kitambaa inazingatiwa sana katika matumizi, kulingana na utamaduni, hali n.k.
Tambarare
Tambarare katika jiografia ni eneo kubwa la ardhi bila kilima wala mlima.
Maeneo mengi ya namna hiyo yanafaa zaidi kwa kilimo kuliko safu au milima.
Asante Kwasi
Asante Kwasi ni mchezaji wa mpira wa miguu kutoka Ghana ambaye anacheza katika timu ya Simba Sports Club iliyopo nchini Tanzania ambaye alitoka katika timu ya Lipuli F.C.
Anasifika kwa uwezo wake wa kufunga magoli kwa kichwa, mipira ya adhabu na kwa kutumia mguu wake wa kushoto. Alifanikiwa kufunga goli lake kwa timu ya Simba Sc katika mechi yake ya kwanza tu ambapo ilikua dhidi ya Singinda United katika mchezo wa ligi kuu ya Vodacom msimu wa 2017-2018.
PES 2016
PES 2016 (kwa kirefu "Pro Evolution Soccer") ni mchezo wa kompyuta wa soka ulioandaliwa na "PES Productions" na uliochapishwa na Konami kwa Microsoft Windows, PlayStation 3, "PlayStation 4", Xbox 360, na "Xbox One".
Ni toleo la kumi na tano la mfululizo wa "Pro Evolution Soccer" na alama ya "PES Productions" mwaka wa 20 wa kuzalisha michezo ya soka.
Kifuniko cha kasha la mchezo ni mchezaji Neymar (amevaa jezi lake la taifa la Brazil).
Jina la mchezo limebadilishwa kutoka Soko la Dunia.
Shoka
Shoka ni kifaa kinachotumika kukatia magogo, nyama, mifupa, kuni n.k.
Ukitaka kuunda shoka unatakiwa uwe na mpini na chuma.
Shoka lina faida na hasara zake; mfano ni: ukikosea kukata unaweza kukata kuni vibaya au kujikata wakati unakata nyama.
PES 2018
PES 2018 (imefafanuliwa kama "Pro Evolution Soccer 2018") ni mchezo wa kompyuta uliyoandaliwa na PES Productions na kudhaminiwa na Konami kwa ajili ya programu zifuatazo: Microsoft Windows, PlayStation 3, PlayStation 4, Xbox 360 na Xbox One.
Mchezo huu ni toleo jipya katika PES Productions, ulianzisha rasmi mwezi Septemba 2017.
Pro Evolution Soccer 2018 imepokea "maoni mazuri" kwa wakosoaji. Mtazamaji wa tovuti ya aggregator Metacritic alitoa toleo la PlayStation 4 alama ya 83/100.
Waridi
Waridi ni maua mazuri sana na walio wengi huvutiwa nayo sana kwa sababu ya rangi yake au kwa namna yalivyoumbwa na Mwenyezi Mungu au hata harufu yake tu.
Bila shaka uzuri wa mwonekano wa maua haya huwafanya walio wengi kusahau kutazama namna ulivyo mmea wake! Ni ajabu sana ukiutazama mmea wa ua hili namna ulivyo. Kwanza umezungukwa na miiba pande zote ila cha ajabu ni kwamba kamwe miiba haichomani wala kugombana lakini pale ambapo mwanadamu aliyeumbwa kwa sura na mfano wa Mungu anapoukaribia au kuuparamia bila umakini wowote ni lazima mwiba au miiba nayo imkaribishe kwa kumchoma na maumivu yake asikwambie mtu ila yule tu ambaye tayari amekwishapatwa na mkasa wa shambulio la miiba ya mawaridi. Jiulize ni kwa nini?
Mifumo ya adobe
Adobe ni kampuni ya programu ya Marekani. Kawaida, mipangilio yote wanayofanya ni kwa matumizi ya ubunifu, kama vile "Adobe Flash", "Adobe Dreamweaver" na "Adobe Photoshop". Bidhaa zote za Adobe kwenye tovuti yao zinaruhusiwa kupakuliwa, lakini kwa muda mdogo tu.
Emelia wa Kaisarea
Emelia wa Kaisarea alikuwa mke wa mhubiri maarufu Basili Mzee huko Caesarea Mazaca. Wote wawili walijulikana kwa imani yao (Basili Mkuu, "Oratio" 43.4, "PG" 36. 500B).
Familia yao ilikuwa na watoto 10, waliosaidiwa malezi na bibi yao, Makrina Mzee. Babu yao alikuwa mfiadini. Wote wawili wanaheshimiwa kama watakatifu, kama vile Basili Mkuu na watoto wengine 4: Makrina Kijana aliyekuwa mmonaki, Petro wa Sebaste aliyekuwa askofu na mwanateolojia huko Armenia, Naukratio aliyekuwa mkaapweke, na Gregori wa Nisa ambaye alifanywa na Basili kuwa askofu wa mji huo akaandika vitabu bora kuhusu teolojia na maisha ya Kiroho.
Alifariki tarehe 30 Mei 375.
Tangu kale anaheshimiwa na Wakatoliki na Waorthodoksi kama mtakatifu.
Sikukuu yake huadhhimishwa hasa siku ya kifo chake au nyingine.
Kitana
Kitana ni kifaa kinachotumika kutana nywele. Kifaa hiki kinasaidia kutana nywele.
Kuna aina nyingi za vitana: kuna kitana kikubwa kwa ajili ya nywele ndefu, na kidogo kwa ajili ya nywele fupi na cha saizi ya kati.
Siku hizi mara nyingi kitana huwa ni vya plastiki.